การดูแลสุขภาพคนไทย ที่เดินทางกลับมาจากเกาหลีใต้ ฐานทัพเรือสัตหีบ  เพื่อเฝ้าระวังอาการการติดเชื้อไวรัสโควิด-19
การดูแลสุขภาพคนไทย ที่เดินทางกลับมาจากเกาหลีใต้ ฐานทัพเรือสัตหีบ เพื่อเฝ้าระวังอาการการติดเชื้อไวรัสโควิด-19พลเรือโท ประชาชาติ ศิริสวัสดิ์ โฆษกกองทัพเรือ ออกมาชี้แจง กรณีที่มีคลิปเผยแพร่ในสื่อโซเชียลมีเดีย ซึ่งในคลิปเป็นผู้ชาย 2 คน กำลังสูบบุหรี่และดื่มโซจู มีเนื้อหาการสนทนาระบุว่า อยู่ที่อาคารรับรองสัตหีบ ความยาวประมาณ 7 นาที โดยโฆษกกองทัพเรือ กล่าวว่า ถือเป็นพฤติกรรมส่วนตัวที่แรงงานผิดกฎหมาย ควรจะใช้วิจารญาณว่าเหมาะสมหรือไม่ เพราะรูปแบบของการจัดระเบียบแรงงานผิดกฎหมายที่เข้าพัก กองทัพเรือค่อนข้างให้อิสระ เช่น ให้ใช้โทรศัพท์มือถือได้ มีโทรทัศน์ให้ดู และสามารถติดต่อสื่อสารกับญาติได้เพื่อคลายความเครียดส่วนประเด็นที่นักข่าวถามว่า มีแรงงานผิดกฏหมาย แอบออกมาข้างนอกบ้างหรือไม่ โฆษกกองทัพเรือ เน้นย้ำว่า ไม่มีอย่างแน่นอนและหากต้องการสิ่งของอะไรเพิ่มเติม ทางฝ่ายกองทัพเรือจะเป็นผู้จัดหาให้ตามความเหมาะสม นอกจากนี้ยืนยันว่า สัตหีบ เป็นพื้นที่ปลอดภัยและได้นำเสนอ แอปพลิเคชัน NAVY Land ซึ่งเป็นแอปพลิเคชัน การท่องเที่ยวในดินแดนทหารเรือ ที่พร้อมจะใช้ได้ในเดือนเมษายนนี้ทางด้าน นาวาตรีหญิง ปฐวี บุญตานนท์ อายุรแพทย์โรคติดเชื้อ ให้ข้อมูลว่า สำหรับจำนวนผู้เฝ้าระวังอาการการติดเชื้อไวรัสโควิด-19 ในขณะนี้ มีจำนวนทั้งหมด 188 คน แบ่งเป็นชาย 89 คน หญิง 99 คน ซึ่งทั้ง 188 คน จะเริ่มนับ 1 ในการกักตัวให้พ้น 14 วัน ในระยะฟักตัวของเชื้อ ตั้งแต่วันนี้ 9 มีนาคม 2563